
Registru cu propuneri privind proiectul de Hotărâre a Plenului Consiliului Superior al Magistraturii pentru aprobarea Regulamentului privind organizarea și desfășurarea concursului pentru recrutarea grefierilor de ședință și a grefierilor principali

INFORMAŢII: 
Denumire document: Proiect de Hotărâre a Plenului Consiliului Superior al Magistraturii pentru aprobarea Regulamentului privind organizarea și desfășurarea concursului pentru recrutarea grefierilor de ședință și a grefierilor principali

	Nr. 
crt.
	Articolul 
vizat
	Persoana/
instituţia care a formulat propunerea
	Propunerea formulată
	Scurtă justificare

	1.
	Art. 2 alin. (4)
	SNGJ DICASTERIAL
	„(4) Pentru a participa în calitate de observatori, reprezentanții organizațiilor prevăzute la alin. (2) vor formula o cerere în acest sens, la care vor atașa dovada reprezentativității organizației sindicale și împuternicirea acordată de către aceasta. Școala Națională de Grefieri va aprecia asupra cererii formulate.”
	Având în vedere faptul că acest concurs se organizează de către școala Națională de Grefieri, astfel cum prevăd disp. art. 19 din Legea nr. 11/2024, plenul CSM nu are legal niciun drept de a analiza și pronunța asupra cererilor formulate de către organizațiile sindicale reprezentative. 

Condiţia prevăzută la art. 19 alin. (3) este verificată de instituția publică organizatoare a
concursului, în speță Școala Națională de Grefieri, prin compartimentul resurse umane sau, după caz, compartimentul care asigură organizarea şi desfăşurarea concursului.

	2.
	Art. 5 alin. (2) 

	Parchetul de pe lângă Înalta Curte de Casație și Justiție
	Modificarea textului astfel:
(2) Taxa de înscriere la concurs se restituie candidaților în cazul unor situații obiective de împiedicare a participării la concurs intervenite înainte de susținerea probei scrise a concursului. Cererea de restituire și dovezile în susținerea acesteia se depun la Consiliul Superior al Magistraturii și se soluționează în termen de 30 de zile de la înregistrare de către comisia de organizare a concursului.

	Modificarea textului se impune pentru ca art. 5 alin. (2) din prezentul Regulament să concorde cu dispozițiile art. 20 alin. (2) rap. la art. 9 alin. (4) din Legea nr. 11/2024.

	3.
	Art. 7 alin. (3)

	Parchetul de pe lângă Înalta Curte de Casație și Justiție
	Completarea textului astfel: 
               (3) În termen de 48 de ore de la publicarea listei privind rezultatele verificării, candidații pot formula contestații. Contestațiile privind rezultatele verificării se transmit, prin intermediul poștei electronice sau prin fax, comisiei de organizare a concursului sau se depun la curţile de apel în raza cărora există posturile scoase la concurs, care le înaintează de îndată comisiei de organizare a concursului.
	Completarea textului se impune pentru ca art. 7 alin. (3) din prezentul Regulament să concorde cu dispozițiile art. 22 alin. (3) rap. la art. 10 alin. (3) din Legea nr. 11/2024.

	4.
	Art. 19 alin. (1)

	Parchetul de pe lângă Înalta Curte de Casație și Justiție
	Modificarea textului astfel:
(1) Subiectele de concurs vor fi elaborate în ziua anterioară concursului și, împreună cu baremele de evaluare și notare, vor fi predate de către președintele comisiei de elaborare a subiectelor și de corectare, în plicuri sigilate, comisiei de organizare a concursului, cu cel mult 3 ore înainte de începerea probei scrise.

	Termenul de „ cel puţin 12 ore înainte de începerea probei scrise” este nejustificat de mare prin raportare la operațiunile ce trebuie efectuate în această perioadă şi anume:  multiplicarea subiectelor de concurs şi a baremelor de evaluare şi notare într-un număr suficient de exemplare - activitate ce se întreprinde prin intermediul unor echipamente electronice, introducerea acestora în plicuri, sigilarea plicurilor şi distribuirea lor către sălile de concurs Un termen de „cel mult 3 ore” este suficient pentru  efectuarea activităţilor prezentate mai sus şi este în măsură să înlăture orice suspiciune privind corectitudinea desfăşurării concursului.
Menționăm că o propunere similară a fost formulată și în ceea ce privește Regulamentul privind organizarea și desfășurarea concursului pentru recrutarea grefierilor, a specialiștilor IT, a specialiștilor criminaliști, a tehnicienilor criminaliști, a agenților procedurali și a șoferilor.  

CONSILIUL SUPERIOR AL MAGISTRATURII

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

